Suresh 117 Views INFLATION
టోకుధరల సూచి ద్రవ్యోల్బణం 3.39%
న్యూఢిల్లీ, జనవరి 16: టోకుధరల సూచి ద్రవ్యోల్బణం డిసెంబరునెలకుగాను 3.39శాతంగా నిలిచింది. గడచిన రెండునెలల్లో గణనీయంగా తగ్గుతూ వచ్చిన ద్రవ్యోల్బణం డిసెంబరులో పెరిగినట్లు కేంద్ర అర్ధ గణాంకశాఖ వివరాలు వెల్లడిస్తున్నాయి. వార్తాసంస్థల సర్వేను చూస్తే డిసెంబరులో 3.50శాతం ఉం టుందని అంచనా వేస్తే వాటికి భిన్నింగా 3.39శాతంగా నిలిచింది. నవంబరునెలలో 3.15శాతంగా ఉందని అంచనా. గతనెలలో టోకుధరల ఆహారఉత్పత్తుల ధరలు 0.70శాతం ఏటికేడాదిచొప్పున క్షీణిం చాయి. నవంబరునెలలో 1.54శాతం నుంచి గణనీయంగా తగ్గినట్లు నిపుణులు అంచనాలువేస్తున్నారు. తయారీరంగ ఉత్పత్తులు పెరగడం వల్లనే ద్రవ్యోల్బణం పెరిగింది. అయితే ఆహారఉత్పత్తులధరలు కొంత మేర చౌకఅయ్యాయి. కూర గాయల పరంగాచూస్తే 33.11 శాతం తగ్గింది. ఉల్లిధరలు భారీగా తగ్గడమే ఇందుకు కార ణంగా చెపుతున్నారు. 37.20 శాతం తగ్గాయి. పప్పు దిను సుల ద్రవ్యోల్బణం 18.12 శాతంగా ఉంది. ఒక ఆలుగడ్డల ధరలు గరిష్టంగా 26.42శాతం పెరిగాయి. గుడ్లు, మాంసం, చేపలు వంటివి 2.73శాతంగా పెరిగినట్లు అంచనా. మొత్తగా చూస్తే ఆహారద్రవ్యోల్బణం తగ్గిందని వాణిజ్యమంత్రిత్వ శాఖ వివరించింది. ఇక ఇంధనం, విద్యుత్‌ తయారీ రంగ ఉత్పత్తులు కొంతమేర పెరిగాయి. తయారీ రంగ ఉత్పత్తులపరంగా నవంబరులో ఉన్న 3.20శాతం డిసెంబరుకల్లా 3.67శాతంగా ఉంది. ఇక ఇంధనం, విద్యుత్‌ విభాగాల్లో డిసెంబరులో 8.65శాతంగా ద్రవ్యోల్బణం నమోదయింది. అదే నవం బరులో 7.07శాతంగా ఉంది. ఇక చక్కెరధరలపరంగా 28.04శాతం, పెట్రోలుపరంగా 8.52శాతం, హైస్పీడ్‌ డీజిల్‌పరంగా 20.25శాతంగా పెరిగినట్లు అంచనా. ఇక టోకుధరల సూచి ద్రవ్యోల్బణం 3.79గా పెరిగింది. ప్రభుత్వ అంచనాల ప్రకారంచూస్తే 3.39శాతం నుంచి 3.79శాతానికి సవరిం చారు. రిటైల్‌ ద్రవ్యోల్బణంతోపాటు టోకుధరల ద్రవ్యోల్బణం తగ్గితే రిజర్వుబ్యాంకు తన వడ్డీరేట్లలో కోత విధించే అవకాశం ఉంటుంది. డిసెంబరులో 3.41శాతంగా రిటైల్‌ ద్రవ్యోల్బణం నమోదయింది. ఆర్‌బిఐపరంగా రిటైల్‌ద్రవ్యోల్బణం మార్చినాటికి ఐదుశాతం లక్ష్యంగా నిర్దేశించిన సంగతి తెలిసిందే.